# data[].attributes.body
Kamus Kompentensi NPQEL 2.0 adalah satu dokumen penting yang digunakan untuk menilai kecekapan dan perkembangan peserta dalam Program NPQEL (National Professional Qualification for Educational Leaders). Kamus ini memberikan garis panduan yang jelas tentang domain kompetensi, kompetensi yang perlu dikuasai, serta tugas-tugas yang perlu dilaksanakan oleh pemimpin sekolah.

1. Domain Kompetensi

Domain kompetensi merujuk kepada bidang atau aspek utama yang perlu dikuasai oleh pemimpin sekolah untuk mencapai kejayaan dalam tugas kepimpinan mereka. Dalam NPQEL 2.0, domain kompetensi ini dibahagikan kepada beberapa elemen penting seperti kepimpinan strategik, kepimpinan pembelajaran dan pengurusan & pembangunan profesional.

2.Kompetensi

Kompetensi merujuk kepada kemahiran dan pengetahuan yang perlu dimiliki oleh pemimpin sekolah di bawah setiap domain kompetensi. Kompetensi ini boleh dibahagikan kepada beberapa tahap seperti pengetahuaan, kemahiran dan sikap serta nilai.

3. Tugas Sebagai Pemimpin Sekolah

Tugas pemimpin sekolah yang dikaitkan dengan kompetensi ini termasuklah:

Membangun Visi dan Misi Sekolah: Pemimpin sekolah perlu menetapkan arah tuju sekolah melalui perancangan strategik, menetapkan misi dan visi yang jelas.

Menguruskan Perubahan: Sebagai pemimpin, mereka harus dapat memimpin perubahan dalam pendidikan dan memastikan proses perubahan tersebut diterima dan dilaksanakan dengan baik oleh semua pihak.

Menjamin Kualiti Pendidikan: Pemimpin sekolah perlu memastikan bahawa pengajaran dan pembelajaran sentiasa berada pada tahap yang tinggi, melalui pemantauan dan penilaian yang berterusan.

Membangunkan Profesionalisme Staf: Pemimpin sekolah juga perlu melaksanakan tugas pembangunan staf, membantu mereka untuk meningkatkan kemahiran dan pengetahuan mereka melalui latihan dan sokongan yang berterusan.

Meningkatkan Pencapaian Murid: Pemimpin sekolah bertanggungjawab untuk mencipta persekitaran yang menyokong pencapaian murid, baik dalam aspek akademik, sosial, dan emosi.

Menguruskan Sumber: Tugas ini merangkumi pengurusan kewangan, kemudahan, serta sumber manusia di sekolah untuk memastikan semua aspek pengajaran dan pembelajaran berjalan lancar.

# data[].attributes.body
Berikut adalah:

1. Rumusan Dokumen Kamus Kompetensi NPQEL 2.0.

2. Kaitan domain kompetensi, kompetensi dan tugas pengetua di sekolah.

# data[].attributes.body
Kamus Kompetensi menerangkan definisi, tahap ukuran dan rubrik analitik sepuluh (10) kompetensi yang terkandung di dalam empat (4) domain kompetensi seperti berikut :

1. Domain Berwawasan : Kompetensi Berfikiran Strategik

Pengetua harus berupaya untuk menetapkan hala tuju sekolah dengan membuat analisis, menentukan sasaran dan menyebarluaskan hala tuju secara menyeluruh, jelas, serta mengikut keperluan dan kesesuaian sekolah.

2. (i) Domain Menerajui Perubahan : Kompetensi Membuat Keputusan

Pengetua harus berupaya untuk menganalisis data, berbincang dengan guru, memilih strategi terbaik dan membuat keputusan yang tepat berdasarkan data

(ii) Domain Menerajui Perubahan : Kompetensi Memimpin Perubahan

Pengetua menggerakkan warga sekolah dalam melaksanakan tanggungjawab dengan memberi maklum balas positif, penghargaan, menyediakan keperluan dan melibatkan diri dalam aktiviti sekolah dari semasa ke semasa, secara tekal, menyeluruh dan mengikut kesesuaian sekolah.

(iii) Domain Menerajui Perubahan : Kompetensi Menyelesai Masalah

Pengetua menangani masalah pengoperasian sekolah dengan mengenal pasti, mengambil tindakan dan menyelesaikan masalah/isu pengoperasian sekolah serta mengambil langkah kawalan dengan mekanisme yang sesuai, mematuhi prosedur, secara telus, serta mengikut keperluan dan kesesuaian.

3. (i) Domain Mencemerlangkan Organisasi : Kompetensi Memimpin Pembelajaran

Pengetua menerajui aktiviti instruksional dengan melaksanakan PdP, menyediakan Rancangan Pelajaran Harian (RPH), melaksanakan peperiksaan/pentaksiran terhadap tahap penguasaan murid dan menyemak hasil kerja murid mengikut arahan yang berkuat kuasa, mematuhi jadual dan perancangan, secara tekal, dan menyeluruh.

(ii) Domain Mencemerlangkan Organisasi : Kompetensi Membangun Kapasiti

Pengetua menerajui aktiviti instruksional dengan mengetuai pelaksanaan pencerapan PdP, memberi maklum balas dan bimbingan serta mengambil tindakan susulan mengikut ketetapan, secara menyeluruh, dan dari semasa ke semasa.

(iii) Domain Mencemerlangkan Organisasi : Kompetensi Membina Jaringan dan Jalinan

Pengetua merancang dan melaksanakan program yang melibatkan ibu bapa/penjaga, komuniti dan pihak swasta, mendapatkan sumbangan serta mewujudkan rangkaian komuniti dengan mekanisme yang sesuai, mengikut keperluan dan kesesuaian, secara kreatif/inovatif, dan dari semasa ke semasa.

4. (i) Domain Ketrampilan : Kompetensi Berkomunikasi Berkesan

Pengetua menggalakkan warga sekolah memberi input berkaitan pemajuan sekolah dengan menyediakan saluran, mendengar, menerima pandangan serta mengambil tindakan dengan sikap terbuka, secara fleksibel, berfokus, tekal, serta mengikut keperluan dan kesesuaian sekolah.

(ii) Domain Ketrampilan : Kompetensi Berkepimpinan

Pengetua mengetuai pemantauan pengoperasian sekolah dengan melaksanakan pemantauan, menyediakan rumusan pemantauan, dan mengambil tindakan susulan mengikut ketetapan, secara menyeluruh, dan dari semasa ke semasa

(iii) Domain Ketrampilan : Kompetensi Berkeperibadian Tinggi

Pengetua mendorong warga sekolah dengan menjadi suri teladan dalam melaksanakan tugas berkualiti, mempamerkan penampilan diri berwibawa, bertindak sebagai pakar rujuk dan memperlihatkan komunikasi yang berkesan secara tekal, bertanggungjawab, beretika, berhemah, dan menyeluruh.

# data[].attributes.attachment_link.title
White and Colorful Modern Analytics and Reporting Mind Map Brainstorm(1)

# data[].attributes.attachment_link.title
White Professional Personal Productivity Kit Mind Map Brainstorm (1)

# data[].attributes.body
Salam Sejahtera tn/pn,

Kamus Kompetensi NPQEL 2.0 merupakan rujukan bagi penilaian kompetensi yang bakal pensyarah gunakan untuk menilai setiap perserta NPQEL. Untuk itu, kita gunakan laman padlet ini sebagai ruang untuk membaca, faham dan rumuskan dokumen ini. Objektif aktiviti ini adalah untuk mengukuhkan pemahaman tn/pn tentang kompetensi yang harus tn/pn dapat bina dan tingkatkan sebagai PGB.

Aktiviti:

1. Baca dan rumuskan dokumen kamus kompetensi.

2. Kaitkan domain kompetensi, kompetensi dan tugas anda sebagai PGB di sekolah.